《送人赴学官二首 其一》
宋代·方一夔

生平讲贯为知几，世好从渠与我违。天下无如书益智，人生惟有仕当归。

青灯夜雨虫鱼注，碧水西风鲈鲙肥。莫道尺前难寸退，古来富贵触危机。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。